5. ΑΠΟΦΑΣΙΣ ΥΠΟΥΡΓΟΥ ΕΜΠΟΡΙΚΗΣ ΝΑΥΤΙΛΙΑΣ Αριθ. 11068/29/70 της 25 Νοεμ/16 Δεκ.  1970 (ΦΕΚ Β΄ 908) Περί συστάσεως Λιμενικών Σταθμών. Έχοντες υπ’ όψιν: 1.Το άρθρ. 4 παρ. 2 του από 27.5.1927 Ν.Δ. «περί Διοικήσεως του Εμπορικού Ναυτικού» (ΦΕΚ 104 Α΄). 2.Το άρθρ. 4 του Νόμ. 1952/1944 «περί τροποποιήσεως των περί προσόντων προαγωγής Λιμενικών Αξιωματικών και Υπαξιωματικών ισχυουσών διατάξεων και προσθήκης συναφών τοιούτων» (ΦΕΚ 240 Α΄) κυρωθέντος δια της υπ’ αριθ. 168/1946 ΠΥΣ (ΦΕΚ 117 Α΄), αποφασίζομεν: Συνιστώμεν Λιμενικούς Σταθμούς εις τους λιμένας: α)ΙΟΥ Κυκλάδων, β)ΣΚΟΠΕΛΟΥ Βορείων Σποράδων, γ)ΛΑΡΥΜΝΗΣ Φθιώτιδος, δ)ΚΑΜΕΝΩΝ ΒΟΥΡΛΩΝ Φθιώτιδος ,ε)ΑΓΙΟΥ ΕΥΣΤΡΑΤΙΟΥ Λήμνου και ς)ΤΟΛΟΥ Αργολίδος ων η δικαιοδοσία και αι αρμοδιότητες καθορίζονται δια των υπ’ αριθ. 9333/489/8.4.1946 (ΦΕΚ 66 Β΄) και 46418/5336/ 24.7.1950 (ΦΕΚ 128 Β΄) αποφάσεων ΥΕΝ και του άρθρ. 1 του εγκριθέντος δια του υπ’ αριθ. 400/3.6.61 Β.Δ. Κανονισμού «περί αρμοδίων Αρχών δι’ έκδοσιν, εξόφλησιν και αντικατάστασιν ναυτολογίων κλπ.». Από της ενάρξεως λειτουργίας των ως άνω συνιστωμένων Λιμενικών Σταθμών αναστέλλεται η λειτουργία των εις τους εν λόγω λιμένας υφισταμένων Υπαλλήλων Λιμένος. Η παρούσα δημοσιευθήτω δια της Εφημερίδος της Κυβερνήσεως και κοινοποιηθήτω δεόντως προς εκτέλεσιν. (Αριθ. βεβ. Υ.Ε.Ε. Υπ. Εμπορικής Ναυτιλίας 35199/10454/27.11.1970). Ο Λιμενικός Σταθμός Καμένων Βούρλων κατηργήθη δια της υπ’ αριθ. 11068/7/72 αποφ. Υπ. Ναυτιλίας, Μεταφορών κλπ.(κατωτ. αριθ. 8). 